Θαυματουργό Μετάλλιο

Το Θαυματουργό Μετάλλιο (γαλλικά: Médaille Miraculeuse‎), επίσης γνωστό ως Μετάλλιο της Παναγίας των Χαρίτων, είναι μετάλλιο, ο σχεδιασμός του οποίου προήλθε από την Αγία Κατρίν Λαμπουρέ, έπειτα από τις ενώπιόν της εμφανίσεις της Παρθένου Μαρίας επί της Οδού του Πορθμείου, στο Παρίσι της Γαλλίας, ενώ φιλοτεχνήθηκε από τον Αντριάν Βασέτ. Σύμφωνα με τις διδαχές της Καθολικής Εκκλησίας, η χρήση μυστηριακών αντικειμένων όπως το συγκεκριμένο μετάλλιο προετοιμάζει τους πιστούς για την λήψη χάριτος, ενώ, επίσης, τους προετοιμάζει για την αποδοχή της.

 Η Κατρίν Λαμπουρέ ανέφερε πως στις 19 Ιουλίου 1830, την παραμονή της εορτής του Αγίου Βενσάν ντε Πωλ, ξύπνησε ακούγοντας την φωνή ενός παιδιού να την καλεί στο παρεκκλήσιο, όπου άκουσε την Παρθένο Μαρία να της λέει, «ο Θεός επιθυμεί να σου αναθέσει μία αποστολή. Θα συναντήσεις αντίσταση, ωστόσο μην φοβηθείς. Θα λάβεις την χάρη να πραγματοποιήσεις ότι είναι αναγκαίο. Πες στον πνευματικό σου ότι νιώθεις μέσα σου. Οι καιροί είναι δύσκολοι στη Γαλλία και στον κόσμο.» Στις 27 Νοεμβρίου 1830, η Κατρίν ανέφερε πως η Παναγία επέστρεψε κατά την διάρκεια των απογευματινών προσευχών. Εμφανίστηκε εντός ωοειδούς πλαισίου, στεκόμενη επάνω από μία σφαίρα. Φορούσε αριθμό δακτυλιδιών κοσμημένων με πολύτιμους λίθους τα οποία ακτινοβολούσαν ακτίνες φωτός επί της σφαίρας. Περιμετρικά του πλαισίου εμφανίζονταν οι λέξεις Ô Marie, conçue sans péché, priez pour nous qui avons recours à vous («Ω Παναγία, δίχως αμαρτία συλληφθείσα, προσευχήσου για εμάς οι οποίοι προσφεύγουμε προς εσένα»). Καθώς η Κατρίν παρακολουθούσε, το πλαίσιο ξεκίνησε να περιστρέφεται, εμφανίζοντας έναν κύκλο αποτελούμενο από δώδεκα αστέρια, ένα μεγάλου μεγέθους γράμμα Μ πλαισιωμένο από έναν σταυρό, καθώς και μία αναπαράσταση της Ιεράς Καρδίας του Ιησού στεφανωμένης με άκανθα και την Άμωμης Καρδίας της Παναγίας διαπερασμένη με ένα σπαθί. Ερωτώμενη για ποιον λόγω ορισμένοι εκ των πολύτιμων λίθων δεν εξέπεμπαν ακτίνες φωτός, η Παναγία φέρεται να απάντησε, «Αυτές είναι οι χάριτες για τις οποίες οι άνθρωποι ξεχνούν να ζητήσουν». Η Αδελφή Κατρίν, στη συνέχεια, άκουσε την Παρθένο Μαρία να της ζητάει να μεταφέρει τις συγκεκριμένες εικόνες στον εξομολογητή πατέρα της, λέγοντάς του πως θα έπρεπε να αναπαραχθούν επί μεταλλίου, και αναφέροντας πως «Όλοι όσοι τα φορέσουν θα λάβουν μεγάλες χάριτες.» Η Αδελφή Κατρίν ενήργησε σύμφωνα με τα άνωθι και, έπειτα από διάστημα δύο ετών έρευνας και παρατήρησης της απλής καθημερινής συμπεριφοράς της Κατρίν, ο ιερέας μετέφερε την συγκεκριμένη πληροφορία προς τον αρχιεπίσκοπό του, χωρίς, ωστόσο, να αποκαλύψει την ταυτότητα της Κατρίν. Το αίτημά της έγινε αποδεκτό και μετάλλια σχεδιάστηκαν και κατασκευάστηκαν από τον χρυσοχόο Αντριάν Βασέτ.Το παρεκκλήσιο εντός του οποίου η Αγία Κατρίν Λαμπουρέ βίωσε τα οράματά της ευρίσκεται εντός του μητρικών οίκου των Κορών της Ελεημοσύνης επί της Οδού του Πορθμείου, στο Παρίσι. Τα άφθαρτα σώματα της Αγίας Κατρίν Λαμπουρέ και της Αγίας Λουίζ ντε Μαριγιάκ, συνιδρύτριας της Αδελφότητας των Κορών της Ελεημοσύνης του Αγίου Βενσάν ντω Πωλ, ευρίσκονται ενταφιασμένα εντός του παρεκκλησίου, το οποίο εξακολουθεί να δέχεται καθημερινές επισκέψεις Καθολικών προσκυνητών, σήμερα. Ο Πάπας Ιωάννης Παύλος Β΄ χρησιμοποίησε μία ελαφρώς τροποποιημένη εκδοχή της αντίστροφης όψης του μεταλλίου ως θυρεός του, τον Μαριανό Σταυρό, έναν σταυρό με ένα Μ κάτω από την δεξιά πλευρά του (το οποίο συμβολίζει την Παναγία εμπρός στον Σταυρό όταν ο Ιησούς ήταν εσταυρωμένος). Συμμαχία των Καρδιών του Ιησού και της Παναγίας Παρεκκλήσιο της Παναγίας του Θαυματουργού Μεταλλίου Μαριανός Σταυρός Stabat Mater (τέχνη) Μετάλλιο του Αγίου Βενέδικτου Πράσινο Ωμοφόριο Πενταπλό Ωμοφόριο (Αγγλικά) Alma Power-Waters, 2000, St. Catherine Labouré and the Miraculous Medal, Ignatius Press, (ISBN 978-0-89870-765-6) (Αγγλικά) Saint Catherine Labouré of the Miraculous Medal, by Joseph I Dirvin, CM, TAN Books and Publishers, Inc, 1958/84. (ISBN 0-89555-242-6) (Αγγλικά) Association of the Miraculous Medal (Αγγλικά) Rene Laurentin, Catherine Laboure: Visionary of the Miraculous Medal, Pauline books and Media, Boston, 2006, (ISBN 0-8198-1578-0). (Γαλλικά) Παρεκκλήσιο του Θαυματουργού Μεταλλίου – ιστοσελίδα της τοποθεσίας των οραμάτων και ταφικής τοποθεσίας της Αγίας Κατρίν Λαμπουρέ